Document ID: /fineweb-2-swissfilter-quality_10-filterrobots/filtered/02820.jsonl.gz/55

TROJE nizozemskih državljana pronađeno je mrtvo u zapadnoj Švicarskoj nakon što se vjerojatno dogodila nesreća tijekom planinarenja, priopćila je danas policija.
Majka i njezino dvoje odrasle djece, čiji je nestanak prijavljen prije dva dana, pronađeni su u blizini planine Rochers-de-Naye u kantonu Vaud, potvrdila je lokalna policija u priopćenju.
Tekst se nastavlja ispod oglasa
Nisu objavljena imena žrtava
57-godišnja žena, njezina 25-godišnja kći i njezin 22-godišnji sin krenuli su na planinarenje u srijedu ujutro i od tada im se izgubio svaki trag, piše Associated Press.
Opsežna operacija potrage pokrenuta je u četvrtak, a tri tijela pronađena su u petak ujutro oko 300 metara ispod strme staze.
Majka i kći bile su na odmoru u Švicarskoj, dok je sin živio tamo, istaknula je policija. Žrtve nisu identificirane imenom, u skladu sa švicarskim pravilima o privatnosti.
Znate li nešto više o temi ili želite prijaviti grešku u tekstu?
Izvor: www.index.hr
Dio Vijesti.TV medije.